b"\n_START_ARTICLE_\nCa l'Are\xc3\xb1as (Manlleu)\n_START_SECTION_\nDescripci\xc3\xb3\n_START_PARAGRAPH_\nEs tracta d'un habitatge unifamiliar amb una paret mitgera, molt interessant, ja que representa l'obra m\xc3\xa9s important de l'eclecticisme a Manlleu._NEWLINE_L'edifici consta de planta baixa i una o dues plantes pis en funci\xc3\xb3 del pendent de les cobertes, amb fa\xc3\xa7ana al passeig del Ter i al Passeig de Sant Joan. L'edificaci\xc3\xb3 crea un joc de volums a trav\xc3\xa9s de combinar parts amb coberta plana i parts amb coberta inclinada. L'acc\xc3\xa9s se situa al passeig de Sant Joan, centrat al cos amb coberta inclinada de carener perpendicular al pla de fa\xc3\xa7ana. A cada fa\xc3\xa7ana hi trobem un cos remarcat per una coberta a dues aig\xc3\xbces amb carener perpendicular a la fa\xc3\xa7ana. En aquests cossos les obertures se situen seguint un eix de composici\xc3\xb3, mentre que la resta d'obertures es reparteixen per la fa\xc3\xa7ana"